มหาวิทยาลัยราชภัฏนครปฐม

มหาวิทยาลัยราชภัฏนครปฐม  เป็นมหาวิทยาลัยของรัฐ ตั้งอยู่ที่อำเภอเมืองนครปฐม จังหวัดนครปฐม เริ่มเปิดทำการเรียนการสอนเมื่อปี พ.ศ. 2479 ในนาม "โรงเรียนสตรีฝึกหัดครูนครปฐม"
ประวัติ.
พ.ศ. 2479 เริ่มตั้งเป็น “โรงเรียนสตรีฝึกหัดครูนครปฐม” โดยใช้ตึกหอทะเบียนมณฑลนครชัยศรี ซึ่งตั้งอยู่ ณ เลขที่ 86 ถนนเทศา ตำบลพระปฐมเจดีย์ อำเภอเมืองนครปฐม จังหวัดนครปฐม รับเฉพาะนักเรียนหญิง เปิดสอนชั้นฝึกหัดครูประชาบาล 
พ.ศ. 2511 เปลี่ยนชื่อโรงเรียนสตรีฝึกหัดครูนครปฐม เป็นโรงเรียนฝึกหัดครูนครปฐม 
พ.ศ. 2513 เปลี่ยนชื่อจากโรงเรียนฝึกหัดครูนครปฐม เป็นวิทยาลัยครูนครปฐม เมื่อวันที่ 16 มกราคม 2513 และเปิดสอน ระดับประกาศนียบัตรวิชาการศึกษาชั้นสูง (ป.กศ.สูง) 
พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานนามวิทยาลัยครูว่า “สถาบันราชภัฏ” เมื่อวันที่ 14 กุมภาพันธ์ 2535 
พ.ศ. 2547 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณา โปรดเกล้าฯ ลงพระปรมาภิไธยใน พ.ร.บ. มหาวิทยาลัยราชภัฏ พ.ศ. 2547 พิมพ์ประกาศในราชกิจจานุเบกษา ฉบับกฤษฎีกา เล่ม 121 ตอนพิเศษ 23 ก ลงวันที่ 14 มิถุนายน พ.ศ. 2547 มีผลบังคับใช้ ตั้งแต่วันที่ 15 มิถุนายน เป็นต้นไป 
สัญลักษณ์ประจำมหาวิทยาลัย.
พระราชลัญจกรประจำพระองค์ หมายถึง พระตราที่ใช้ประทับกำกับ พระปรมาภิไธยพระมหากษัตริย์ ในต้นเอกสารสำคัญ ส่วนพระองค์ที่ไม่เกี่ยวด้วยราชการแผ่นดิน
พระราชลัญจกรประจำพระองค์ รัชกาลที่ 9 เป็นรูปพระที่นั่งอิฐทิศ ประกอบด้วยวงจักรกลางวงจักรมีอักขระเป็น อุ หรือเลข 9 รอบวงจักรมีรัศมีเปล่งออกโดยรอบเหนือจักรเป็นรูปเศวตเจ็ดชั้น ฉัตรตั้งอยู่บนพระที่นั่งอิฐทิศ แปลความหมายว่า มีพระบรมเดชานุภาพในแผ่นดิน (โดยที่วันพระบรมราชาภิเษกตามโบราณราชประเพณีได้เสด็จประทับเหนือพระที่นั่ง อิฐทิศ สมาชิกรัฐสภา ถวายน้ำอภิเษกจากทิศทั้งแปด นับเป็นครั้งแรกในประวัติศาสตร์ที่พระมหากษัตริย์ในระบอบประชาธิปไตย ทรงรับน้ำอภิเษกจาก สมาชิกรัฐสภา แทนที่จะทรงรับจากราชบัณฑิตดังในรัชกาลก่อน)
สีประจำมหาวิทยาลัย.
สีประจำสถาบัน สีแดง-ชมพู
พระพุทธประจำมหาวิทยาลัย.
พระพุทธศรีทวารวดีสิริราชภัฏ หรือที่ชาวบ้านนิยมเรียกว่า “หลวงพ่อประทานพร” เป็นพระพุทธรูปปางปฐมเทศนา โดยมหาวิทยาลัยราชภัฏนครปฐม (สถาบันราชภัฏนครปฐมในขณะนั้น) ได้สร้างพระพุทธรูปจำลอง ที่มีต้นแบบมาจากพระพุทธศิลาขาวในพระอุโบสถวัดพระปฐมเจดีย์ราชวรมหาวิหาร ประดิษฐานอยู่ที่บริเวณด้านซ้ายของประตูทางเข้าหน้ามหาวิทยาลัย
ดอกไม้ประจำมหาวิทยาลัย.
เฟื่องฟ้าถูกค้นพบครั้งแรกในประเทศบราซิลโดยนักพฤกษศาสตร์ชาวฝรั่งเศสราวปี ค.ศ. 1766-1769 และได้ถูกนำไปปลูกยังส่วนต่างๆ ของโลก เริ่มจากยุโรป อเมริกาเหนือ และเอเซีย สำหรับในประเทศไทยมีการนำพันธุ์เฟื่องฟ้าเข้ามาจากสิงคโปร์ครั้งแรกราวปี พ.ศ. 2423 ในสมัยรัชการที่ 5 และมีการนำเข้าจากต่างประเทศมากมายจนถึงปัจจุบันพันธุ์เฟื่องฟ้าในประเทศไทยมีไม่น้อยกว่าต่างประเทศ เนื่องจากเฟื่องฟ้าเจริญเติบโตได้ดีในประเทศไทยแล้วยังเกิดการกลายพันธุ์เกิดเป็นพันธุ์ใหม่ขึ้นมากมาย
การจัดการศึกษา.
มหาวิทยาลัยราชภัฏนครปฐมมีการจัดการศึกษา 7 สาขาวิชา ได้แก่ สาขาวิชาครุศาสตร์ สาขาวิทยาศาสตร์ สาขาวิชาวิศวกรรมศาสตร์ สาขาศิลปศาสตร์ สาขาบริหารธุรกิจ สาขาวิชาการบัญชี และสาขาพยาบาลศาสตร์ การจัดการศึกษาจะเน้นทางทฤษฎีควบคู่กับการปฏิบัติ โดยจัดกิจกรรม การเรียนรู้ในรูปแบบของ Active Learning มุ่งให้นักศึกษาได้สร้างองค์ความรู้ด้วยตนเอง สามารถสร้างสรรค์และพัฒนางานของตนเองได้อย่างมีคุณภาพ นอกจากนั้นยังเสริมด้วยกิจกรรมอันหลากหลายที่มุ่งเน้นให้นักศึกษาเป็นคนดี มีคุณธรรม 
ปัจจุบัน มีหลักสูตรสำหรับนักศึกษาต่างประเทศ และมีนักศึกษาจีน นักศึกษาเวียดนาม จำนวนกว่า 200 คน
รายชื่อผู้บริหาร.
<table class="wikitable"><tr><th>ลำดับ</th><th>ชื่อ</th><th href="ภาษาอังกฤษ">เริ่มต้น</th><th xml:lang="en">สิ้นสุด</th></tr><tr><td>1</td><td>นันทา บุญยะประภัสร</td><td>2479</td><td>ครึ่งปี</td></tr><tr><td>2</td><td>ลำยอง วิศาลดรุณกร</td><td href="ไฟล์:Npru-logo.png">2479</td><td resource="ไฟล์:Npru-logo.png" height width>2481</td></tr><tr><td>(1)</td><td>นันทา บุญยะประภัสร</td><td>2481</td><td>2497</td></tr><tr><td>3</td><td>บุญจันทร์ วงศ์รักมิตร</td><td>2497</td><td>2501</td></tr><tr><td>4</td><td>พเยาว์ ศรีหงส์</td><td>2501</td><td>2508</td></tr><tr><td>5</td><td>นิตยา วัฒนจินดา</td><td>2508</td><td href="ไชยา สะสมทรัพย์">2511</td></tr><tr><td>6</td><td href="อนุชา สะสมทรัพย์">นิเชต สุนทรพิทักษ์</td><td>2511</td><td href="รัฐกร เจนกิจณรงค์">2514</td></tr><tr><td>(4)</td><td>พเยาว์ ศรีหงส์</td><td>2514</td><td>2515</td></tr><tr><td>7</td><td>ดร.จรินทร์ ชาติรุ่ง</td><td>2515</td><td>2523</td></tr><tr><td>8</td><td>วิเชียร เมนะเศวต</td><td>2523</td><td>2524</td></tr><tr><td>9</td><td>นิทัศน์ เพียกขุนทต</td><td>2524</td><td>2529</td></tr><tr><td>10</td><td>ผศ ดร วรชัย เยาวปาณี</td><td>2529</td><td>2531</td></tr><tr><td>11</td><td>ผศ ดร ปรางศรี พณิชยกุล</td><td>2531</td><td>2537</td></tr><tr><td>12</td><td>เพ็ญรัตน์ วริรักษ์</td><td>2537</td><td href="หมวดหมู่:มหาวิทยาลัยราชภัฏ">2542</td></tr><tr href="หมวดหมู่:สถาบันอุดมศึกษาในจังหวัดนครปฐม"><td>13</td><td href="หมวดหมู่:มหาวิทยาลัยราชภัฏนครปฐม">ผศ.ดร.นิวัต กลิ่นงาม</td><td>2542</td><td>2546</td></tr><tr><td>14</td><td>ผศ.ศุทธิณีย์ เถาทับนุ่ม</td><td>2546</td><td>2547</td></tr><tr><td>15</td><td>ผศ.ดร.นิวัต กลิ่นงาม</td><td>2547</td><td>2552</td></tr><tr><td>16</td><td>ผศ.สมเดช นิลพันธุ์</td><td>2552</td><td>2560</td></tr><tr><td>17</td><td>ผศ.ดร.วิรัตน์ ปิ่นแก้ว</td><td>2560</td><td></td></tr></table>
ระบบสารสนเทศสำหรับบุคคลภายนอก.
เอกสาร/ตีพิมพ์
สารสนเทศที่น่าสนใจ